ขอให้งวดนี้ถูกเสียที มิติใหม่ของคอหวย อิ่มบุญแถมได้ลุ้นเลขเสี่ยงโชค
ด้วยความเชื่อของบางคนว่าผู้ที่มีโชคอยู่เสมอ มักเป็นผู้ที่ชอบทำบุญทำทานเป็นอาจิณ ดังนั้น ก่อนที่จะตัดสินจะซื้อหวยเพื่อเสี่ยงดวงสักงวด ส่วนใหญ่ก็ขอให้ได้ทำบุญ สร้างบุญก่อน โดยเชื่อกันว่าผลบุญจะดลบันดาลให้มีความสุข ความเจริญรุ่งเรือง และมีโชคลาภตามมา ด้วยความเชื่อนี้จึงเกิดมิติใหม่ของการทำบุญ โดยรวมทั้งสองสิ่งไว้ด้วยกัน คือ ได้ทั้งทำบุญพร้อมเสี่ยงโชคลุ้นหวย,นางนงเยาว์ พุกกิริยา จาก อ.ทับคล้อ จ.พิจิตร บอกกับ,ทีมข่าวเฉพาะกิจไทยรัฐออนไลน์,ว่า ต้นกฐินนี้ตั้งอยู่ร้านขายน้ำของตนในย่านสีลม กทม. และจะนำไปทำบุญที่วัดโพธิ์ศรีวราราม บ้านหนองมะเกลือ อ.เมือง จ.สกลนคร ในช่วงต้นเดือน ต.ค. 60 โดยส่วนตัวเป็นคนชอบทำบุญ และนำกฐินไปทำบุญกับวัดแห่งนี้มา 7 ปีแล้ว ตั้งแต่วัดไม่มีสิ่งอำนวยความสะดวกอะไร จนสร้างเมรุเผาศพ หอระฆังและห้องน้ำ และตอนนี้กำลังสร้างโบสถ์,ด้านแนวคิดที่นำลอตเตอรี่ให้คนสนใจทำบุญ พร้อมได้ลุ้นเลขเสี่ยงโชคนี้เกิดขึ้นเพราะอยากช่วยหาเงินให้วัดโพธิ์ศรีวราราม เพื่อจะได้นำไปสร้างโบสถ์และสิ่งอำนวยความสะดวกอื่นๆ ที่ยังขาดอยู่ และกฐินหวยนี้เพิ่งทำมา 3 ปี ปีละ 1 ครั้ง โดยซื้อลอตเตอรี่เริ่มแรกครั้งละ 10 ใบ กับแม่ค้าที่เดินเร่ขายใบละ 80 เอามาเสียบไม้และนำมาปักที่ต้นกฐิน ซึ่งคนที่อยากทำบุญและอยากลุ้นโชค ก็จะมาเลือกหยิบลอตเตอรี่ตามเลขที่ต้องการจากต้นกฐิน แล้วนำเงิน 80 บาท และเงินทำบุญซึ่งแล้วแต่จิตศรัทธา ส่วนใหญ่มักเร่ิมที่ 20 บาท เสียบที่ต้นกฐิน จากนั้นก็ยืนไหว้อธิษฐานขอพร,สำหรับเลขสลากฯ ที่ซื้อมาเสียบต้นกฐินในแต่ละครั้งนั้น อยากซื้อเลขอะไรก็ซื้อ ไม่ได้บรรจงคัดเลือกเลขเป็นกรณีพิเศษ เพราะดวงคนมันจะถูกหวยก็ต้องถูก ซึ่งเคยมี 3-4 คนถูก 2 ตัว 3 ตัวบ้างแล้ว และก็กลับมาร่วมทำบุญด้วยกันในลักษณะนี้อีก ขณะคุยกับนางนงเยาว์ มีคนเดินมาร่วมทำบุญเป็นระยะ ผู้สื่อข่าวสอบถามว่าได้ทำบุญเพราะหวังถูกหวยหรือไม่ ส่วนใหญ่ได้รับคำตอบว่าคิดเรื่องทำบุญเป็นหลัก ส่วนเรื่องถูกหวยหากถูกจริงก็ถือว่าเป็นความโชคดีตามมา.,ทีมข่าวเฉพาะกิจไทยรัฐออนไลน์, รายงาน
ด้วยความเชื่อว่าผู้ที่มีโชค มักเป็นผู้ที่ชอบทำบุญทำทานเป็นอาจิณ ก่อนซื้อหวยก็ขอให้ได้ทำบุญ สร้างบุญก่อน จึงเกิดมิติใหม่ของการทำบุญและลุ้นหวย
เลขเด็ดไทยรัฐ,ขายหวยแนวใหม่,อิ่มบุญลุ้นเลขเด็ด,ถูกหวยรางวัลที่ 1,ทีมข่าวเฉพาะกิจไทยรัฐออนไลน์